ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
डाक विभाग ने राखी मेल पोस्ट करने के लिए विशेष व्यवस्था की
दिल्ली के 34 महत्वपूर्ण डाकघरों तथा दो आरएमएस कार्यालयों में विशेष पोस्टिंग काउंटर स्थापित किये जा रहे हैं
इस वर्ष राखी का त्यौहार 22.08.2021 को है। डाक विभाग ने डाक द्वारा राखी भेजने के लिए विशेष व्यवस्था की है। डाक विभाग के मुख्य पोस्टमास्टर जनरल दिल्ली सर्किल के कार्यालय ने एक वक्तव्य में कहा कि अन्य राज्यों के लिए 16 अगस्त 2021 तक एवं दिल्ली के भीतर 17 अगस्त तक 2021 तक डाक द्वारा रखी भेजे जाने के लिए विशेष व्यवस्था की गई है। इस अवधि के दौरान दिल्ली के 34 महत्वपूर्ण डाकघरों तथा दो आरएमएस कार्यालयों अर्थात् दिल्ली रेलवे स्टेशन और नई दिल्ली रेलवे स्टेशन में विशेष पोस्टिंग काउंटर स्थापित किये जा रहे हैं।
अंतिम क्षण की भीड़ से बचने के लिए ग्राहकों को समय पर डाक से राखी भेजने का सुझाव दिया गया है।
|
|
1.
|
|
अशोक विहार एचपीओ-1 10052
|
|
19.
|
|
नई दिल्ली जीपीओ- 1 10001
|
|
2.
|
|
सिविल लाइंस पीओ - 110054
|
|
20.
|
|
नई सब्जी मंडी पीओ - 110033
|
|
3.
|
|
चाणक्यपुरी पीओ - 1 10021
|
|
21.
|
|
नारायणा इंडस्ट्रियल एस्टेट एचपीओ- 1 10028
|
|
4.
|
|
दिल्ली जीपीओ- 110006
|
|
22.
|
|
पटेल नगर पीओ-110008
|
|
5.
|
|
दिल्ली कैंट.पीओ-110010
|
|
23.
|
|
पश्चिम विहार पीओ - 110063
|
|
6.
|
|
हौजखास पीओ- 110016
|
|
24.
|
|
रमेश नगर एचपीओ-110015
|
|
7.
|
|
इंद्रप्रस्थ एचओ-1 10002
|
|
25.
|
|
रोहिणी सेक्टर -7 पीओ- 110085
|
|
8.
|
|
जनकपुरी पीओ - 1 10058
|
|
26.
|
|
आर के पुरम सेक्टर-5 पीओ-110022
|
|
9.
|
|
कृष्णा नगर एचपीओ- 110051
|
|
27.
|
|
आर.पी. भवन पीओ - 110004
|
|
10.
|
|
करोल बाग पीओ- 110005
|
|
28.
|
|
संसद मार्ग एचपीओ - 110001
|
|
11.
|
|
संसद मार्ग एचपीओ - 110001
|
|
-
|
|
सरोजिनी नगर एचपीओ - 1 10023
|
|
12.
|
|
कालकाजी एचपीओ- 110019
|
|
30.
|
|
एसआरटी नगर पीओ-1 10055
|
|
13.
|
|
लोदी रोड एचपीओ-110003
|
|
31.
|
|
सीलमपुर पीओ- 110053
|
|
14.
|
|
लाजपत नगर पीओ-110024
|
|
32.
|
|
श्रीनिवासपुरी पीओ-1 10065
|
|
15.
|
|
मालवीय नगर पीओ - 110017
|
|
33.
|
|
सरस्वती विहार पीओ- 110034
|
|
16.
|
|
मैकागंज पीओ- 110007
|
|
34.
|
|
आर के पुरम  पीओ-1 10066
|
|
17.
|
|
महरौली पीओ- 110030
|
|
35.
|
|
दिल्ली रेलवे स्टेशन, ट्रांजिट मेल कार्यालय - 110006
|
|
18.
|
|
मायापुरी पीओ-110064
|
|
36.
|
|
नई दिल्ली रेलवे स्टेशन ट्रांजिट मेल कार्यालय - 110001
प्रधानमंत्री कार्यालय
प्रधानमंत्री ने लोगों को ‘मन की बात’ हेतु इनपुट साझा करने के लिए आमंत्रित किया
प्रधानमंत्री श्री नरेन्द्र मोदी ने 25 दिसंबर, 2022 को सुबह 11 बजे निर्धारित ‘मन की बात’ के आगामी एपिसोड हेतु लोगों को अपने इनपुट साझा करने के लिए आमंत्रित किया है। श्री मोदी ने लोगों से नमो ऐप, मायगॉव पर लिखने या 1800-11-7800 पर अपना संदेश रिकॉर्ड करने का आग्रह किया है।
मायगॉव के आमंत्रण को साझा करते हुए प्रधानमंत्री ने ट्वीट किया;
"2022 का आखिरी #MannKiBaat इस महीने की 25 तारीख को प्रसारित होगा। मैं कार्यक्रम के लिए आपके इनपुट प्राप्त करने के प्रति उत्सुक हूं। मैं आपसे नमो ऐप, मायगॉव पर लिखने या 1800-11-7800 पर अपना संदेश रिकॉर्ड करने का आग्रह करता हूं।"
सड़क परिवहन एवं राजमार्ग मंत्रालय
सड़क परिवहन एवं राजमार्ग मंत्री श्री नितिन गडकरी ने चेक गणराज्य के प्राग में सड़क सुरक्षा पर केंद्रित 27वें विश्व सड़क कांग्रेस में मंत्रिस्तरीय सत्र को संबोधित किया
श्री गडकरी ने स्टॉकहोम घोषणा में निर्धारित वैश्विक सड़क सुरक्षा लक्ष्यों को प्राप्त करने की प्रतिबद्धता दोहराई
केंद्रीय सड़क परिवहन और राजमार्ग मंत्री श्री नितिन गडकरी ने चेक गणराज्य के प्राग में 27वीं विश्व सड़क कांग्रेस में सड़क सुरक्षा पर ध्यान केंद्रित मंत्रिस्तरीय सत्र को आज संबोधित किया।
श्री गडकरी ने सभी स्तरों पर हितधारकों द्वारा सड़क दुर्घटनाओं और उनसे होने वाली मृत्यु को कम करने के लिए समग्र दृष्टिकोण अपनाने पर बल दिया। उन्होंने व्यवहार परिवर्तन को प्रभावित करने और नियमों के त्रुटिहीन प्रवर्तन को सुनिश्चित करने के लिए जागरूकता फैलाने पर भारत के विशेष प्रयास को दोहराया।
केंद्रीय मंत्री महोदय ने सभा को भारत नए कार मूल्यांकन कार्यक्रम  जैसे प्रमुख कार्यक्रमों के साथ ऑटोमोबाइल सुरक्षा के क्षेत्र में भारत द्वारा की जा रही प्रगति से अवगत कराया और स्टॉकहोम घोषणा में निर्धारित वैश्विक सड़क सुरक्षा लक्ष्यों को प्राप्त करने के लिए भारत की प्रतिबद्धता दोहराई।
वाणिज्य एवं उद्योग मंत्रालय
पेट्रोलियम और विस्फोटक सुरक्षा संगठन ने पेट्रोलियम, विस्फोटक पदार्थों, ऑक्सीजन और औद्योगिक गैस उद्योगों के सामने आ रही समस्याओं के समाधान के लिए विभिन्न उपाय किए
वाणिज्य और उद्योग मंत्रालय के उद्योग और आंतरिक व्यापार संवर्द्धन विभाग  के अंतर्गत, पेट्रोलियम और विस्फोटक पदार्थ सुरक्षा संगठन  ने कोविड-19 महामारी को रोकने के लिए राष्ट्रव्यापी लॉकडाउन के कारण अस्पतालों और स्वास्थ्य देखभाल करने वाले अन्य संस्थानों को बिना किसी रुकावट ऑक्सीजन की सप्लाई सुनिश्चित करने और पेट्रोलियम, विस्फोटक पदार्थों, पटाखों और औद्योगिक गैस उद्योगों के सामने आ रही समस्याओं को दूर करने के लिए अनेक उपाय किए हैं। इनमें शामिल हैं :
1. पीईएसओ मुख्यालय द्वारा अपने सभी कार्यालयों को निर्देश जारी किए गए है कि वे मेडिकल ऑक्सीजन के भंडारण और उसे तत्काल लाने-ले जाने के लिए लाइसेंस सुनिश्चित करें।
2. पीईएसओ ने सभी राज्यों के प्रधान सचिवों  को 25 मार्च 2020 को परामर्श जारी कर उनसे अनुरोध किया है कि वे देश में कोविड-19 पर अंकुश लगाने के लिए किए जा रहे उपायों पर गृह मंत्रालय की दिनांक 24 मार्च 2020 की आदेश संख्या 40-3/2020 की तर्ज पर बेरोक-टोक ढुलाई-उतराई और मेडिकल ऑक्सीजन तथा नाइट्रोस ऑक्साइड तैयार करने की इजाजत दें।
3. ऑक्सीजन और अन्य गैसों की ढुलाई-उतराई के लिए लाइसेंस की वैधता जो 31 मार्च 2020 को समाप्त हो जाएगी, उसे 30 जून 2020 तक बढ़ा दिया गया है।
4. विस्फोटक पदार्थों और पटाखों के इस्तेमाल और उन्हें बनाने, उनका भंडारण, ढुलाई-उतराई, बिक्री के लिए लाइसेंस की वैधता जो 31 मार्च 2020 को समाप्त हो जाएगी, उसे 30 सितम्बर 2020 तक बढ़ा दिया गया है। लाइसेंस का देर से नवीनीकरण करवाने पर शुल्क नहीं लिया जाएगा।
5. कम्प्रैस्ड ऑक्सीजन, सीएनजी, एलपीजी और अन्य गैसों के भंडारण के लिए इस्तेमाल होने वाले सिलेंडर, जिनकी 31 मार्च 2020 को वैधानिक हाइड्रो जांच होनी है, उस जांच को 30 जून 2020 को कराया जाएगा।
6. ऑक्सीजन, एलपीजी और अन्य गैसों के भंडारण और ढुलाई-उतराई के लिए इस्तेमाल होने वाले प्रेशर वैसल, जिनकी सुरक्षा राहत वाल्वों के लिए वैधानिक जांच और हाइड्रो जांच 15/03/2020 से 30/06/2020 तक होनी थी, उस जांच को अब 30/06/2020 को कराया जाएगा।
प्रधानमंत्री कार्यालय
प्रधानमंत्री कल ग्रेटर नोएडा में विभिन्न विकास परियोजनाओं का उद्घाटन करेंगे
मेट्रो के नोएडा सिटी सेंटर-नोएडा इलेक्ट्रोनिक सिटी खंड का उद्घाटन होगा
प्रधानमंत्री वीडियो लिंक के जरिये खुर्जा और बक्सर के विद्युत संयंत्रों का शिलान्यास करेंगे
प्रधानमंत्री श्री नरेन्द्र मोदी कल  उत्तर प्रदेश के ग्रेटर नोएडा की यात्रा करेंगे। वे ग्रेटर नोएडा के पंडित दीनदयाल उपाध्याय पुरातत्व संस्थान में विभिन्न विकास परियोजनाओं का उद्घाटन करेंगे।
प्रधानमंत्री पंडित दीनदयाल उपाध्याय पुरातत्व संस्थान के उद्घाटन के तहत एक पट्टिका का अनावरण करेंगे। वे परिसर में पंडित दीनदयाल उपाध्याय की प्रतिमा का भी अनावरण करेंगे। पंडित दीनदयाल उपाध्याय पुरातत्व संस्थान, भारतीय पुरातत्व सर्वेक्षण  के अन्तर्गत है और ग्रेटर नोएडा के नॉलेज पार्क-2 में स्थित है।
प्रधानमंत्री श्री मोदी मेट्रो के नोएडा सिटी सेंटर-नोएडा इलेक्ट्रॉनिक सिटी खंड का उद्घाटन करेंगे। मेट्रो के इस नए मार्ग से नोएडा के निवासियों को एक सुविधाजनक और तेज परिवहन व्यवस्था का लाभ मिलेगा। इससे सड़क के ट्रेफिक में कमी आएगी तथा यह पर्यावरण अनुकूल परिवहन व्यवस्था है। 6.6 किलोमीटर लम्बा यह रेलखंड दिल्ली मेट्रो के ब्लू लाईन का विस्तार है।
प्रधानमंत्री श्री मोदी 2 ताप ऊर्जा संयंत्रों का शिलान्यास करेंगे। इनमें से एक 1320 मेगावाट क्षमता का सुपर थर्मल पावर प्रोजेक्ट है, जो उत्तर प्रदेश के बुलन्दशहर जिले के खुर्जा में स्थित है। खुर्जा ताप ऊर्जा परियोजना सुपर क्रिटिकल तकनीक पर आधारित होगी। इसमें 660-660 मेगावाट क्षमता की 2 इकाईयां होंगी। पर्यावरण को सुरक्षा प्रदान करने के लिए संयंत्र में अत्याधुनिक उत्सर्जन नियंत्रण प्रौद्योगिकी का उपयोग किया जाएगा। उच्च कार्यकुशलता वाले इस संयंत्र में ऊर्जा उत्पादन के लिए अपेक्षाकृत कम ईंधन का उपयोग किया जाएगा। खुर्जा संयंत्र से बिजली की कमी झेल रहे उत्तरी क्षेत्र को लाभ मिलेगा। इस संयंत्र से विशेषकर उत्तर प्रदेश तथा उत्तराखंड, राजस्थान, हिमाचल प्रदेश और दिल्ली को लाभ मिलेगा। इस परियोजना से प्रत्यक्ष और अप्रत्यक्ष रूप से रोजगार के अवसरों का सृजन होगा। बुलन्दशहर तथा निकटवर्ती जिलों का सर्वांगीण विकास होगा।
दूसरा संयंत्र बिहार के बक्सर में 1320 मेगावाट क्षमता का ताप ऊर्जा संयंत्र है। बक्सर ताप ऊर्जा संयंत्र को वीडियो लिंक के माध्यम से लॉंच किया जाएगा। इस संयंत्र में 660-660 मेगावाट क्षमता की 2 इकाईयां होंगी। यह संयंत्र सुपर क्रिटिकल प्रौद्योगिकी पर आधारित होगा। पर्यावरण को सुरक्षा प्रदान करने के लिए संयंत्र में अत्याधुनिक उत्सर्जन नियंत्रण प्रौद्योगिकी का उपयोग किया जाएगा। बक्सर संयंत्र से बिहार और पूर्वी क्षेत्र में बिजली की कमी की समस्या में कमी आएगी।
इसके बाद प्रधानमंत्री श्री नरेन्द्र मोदी जन समुदाय को सम्बोधित करेंगे।
रक्षा मंत्रालय
हल्के लड़ाकू विमान तेजस ने भारतीय वायु सेना में सेवा के सात वर्ष पूरे किए
1 जुलाई 2023 को स्वदेशी हल्के लड़ाकू विमान  भारतीय वायुसेना में अपनी सेवा के सात वर्ष पूरे कर लेगा। 2003 में तेजस नाम से जाना जाने वाला यह विमान, एक बहु आयामी वायुयान है, जो अपनी श्रेणी में श्रेष्ठ में से एक है। इसे वायु रक्षा, समुद्री सर्वेक्षण और प्रहार भूमिका निभाने के लिए तैयार किया गया है। स्वाभाविक रूप से अस्थिर तेजस, निश्चित संचालन और बेहतर गति प्रदान करता है। इस क्षमता को इसके मल्टीमोड एयरबोर्न रडार, हेलमेट माउंटेड डिस्प्ले, सेल्फ प्रोटेक्शन सूट व लेज़र डेजिग्नेशन पॉड से लैस कर और बेहतर किया गया है।
तेजस को वायु सेना में शामिल करने वाला पहला स्क्वाड्रन, स्क्वाड्रन नंबर-45 ‘फ्लाइंग डैगर्स’ था। इन वर्षों में स्क्वाड्रन अपने वर्तमान ‘लड़ाकू विमान’ से सुसज्जित होने से पहले वेम्पायर से ग्नैट और फिर मिग-21 बाइसन से सज्जित हुआ। ‘फ्लाइंग डैगर्स’ द्वारा उड़ाया गया प्रत्येक विमान भारत में बना है; या तो लाइसेंस उत्पादन के तहत, या भारत में डिजाइन और विकसित किया गया है। मई 2020 में स्क्वाड्रन नंबर-18, तेजस को संचालित करने वाली दूसरी वायु सेना इकाई बनी।
भारतीय वायुसेना ने मलेशिया में एलआईएमए-2019, दुबई एयर-शो 2021, 2021 में श्रीलंका वायुसेना के वर्षगांठ समारोह, सिंगापुर एयर-शो 2022 और 2017-23 एयरो इंडिया-शो, सहित विभिन्न अंतरराष्ट्रीय कार्यक्रमों में विमान प्रदर्शित करके भारत की स्वदेशी एयरोस्पेस क्षमताओं का प्रदर्शन किया है। जबकि इसने पहले ही घरेलू स्तर पर विदेशी वायुसेना के साथ अभ्यास में भी भाग लिया था। मार्च 2023 में संयुक्त अरब अमीरात में ‘एक्स डेज़र्ट फ्लैग’ तेजस का विदेशी धरती पर पहला ऐसा अभ्यास था।
भारतीय वायु सेना ने तेजस पर जो भरोसा जताया है, वह उसके 83 ‘एलसीए एमके-1ए’ के खरीद ऑर्डर से पैदा हुआ है, जिसमें अद्यतन अवियोनिक्स के अलावा एक एक्टिव इलेक्ट्रानिकली स्टिरॉयड रडार, अद्यतन इलेक्ट्रॉनिक वारफेयर सूट और एक बियोंड विज़ुअल रेंज मिसाइल क्षमता होगी। तेजस का नया संस्करण, बढ़ी हुई दूरी से अधिक हथियारों को दागने में सक्षम होगा। इनमें से कई हथियार स्वदेशी होंगे। एलसीए एम-के-1-ए में विमान में स्वदेशी सामग्री में पर्याप्त वृद्धि देखी जाएगी। विमान की अनुबंधित आपूर्ति फरवरी 2024 में शुरू होने की उम्मीद है। आने वाले बरसों में एलसीए और इसके भविष्य के वेरिएंट भारतीय वायुसेना का मुख्य स्तंभ बनेंगे।
निर्वाचन आयोग
13वां राष्ट्रीय मतदाता दिवस 25 जनवरी 2023 को मनाया जाएगा
इस साल की थीम है “वोटिंग बेमिसाल है, मैं अवश्य वोट देता हूं”
भारत निर्वाचन आयोग 25 जनवरी 2023 को 13वां राष्ट्रीय मतदाता दिवस मना रहा है।
राष्ट्रपति श्रीमती द्रौपदी मुर्मु निर्वाचन आयोग द्वारा नई दिल्ली में आयोजित किए जा रहे इस राष्ट्रीय समारोह में मुख्य अतिथि होंगी। केंद्रीय कानून एवं न्याय मंत्री श्री किरेन रिजिजू विशिष्ट अतिथि के रूप में समारोह की शोभा बढ़ाएंगे।
इस वर्ष के राष्ट्रीय मतदाता दिवस  का विषय 'नथिंग लाइक वोटिंग, आई वोट फॉर श्योर'  मतदाताओं को समर्पित है जो वोट की शक्ति के माध्यम से चुनाव प्रक्रिया में भागीदारी के प्रति व्यक्ति की भावना और आकांक्षा को व्यक्त करता है। इसके लोगो को चुनाव प्रक्रिया के उत्सव और समावेशिता को प्रदर्शित करने के लिए डिज़ाइन किया गया है। इसकी पृष्ठभूमि में अशोक चक्र दुनिया के सबसे बड़े लोकतंत्र का प्रतिनिधित्व करता है, जबकि स्याही लगी उंगली देश के प्रत्येक मतदाता की भागीदारी का प्रतिनिधित्व करती है। इस लोगो में जो टिकमार्क है वो मतदाता द्वारा सूचित निर्णय लेने का प्रतीक है।
नई दिल्ली में इस कार्यक्रम के दौरान माननीय राष्ट्रपति वर्ष 2022 के राष्ट्रीय पुरस्कार प्रदान करेंगी। राज्य और जिला स्तर के अधिकारियों को 2022 के दौरान चुनाव के संचालन में उत्कृष्ट प्रदर्शन करने के लिए सर्वश्रेष्ठ चुनावी प्रथाओं के राष्ट्रीय पुरस्कार प्रदान किए जाएंगे। इनमें आईटी पहल, सुरक्षा प्रबंधन, चुनाव प्रबंधन, सुलभ चुनाव, मतदाता सूची और मतदाता जागरूकता तथा आउटरीच में योगदान जैसे क्षेत्र शामिल हैं। राष्ट्रीय पुरस्कार महत्वपूर्ण हितधारकों जैसे कि सरकारी विभागों और मीडिया संगठनों को मतदाता जागरूकता के लिए उनके बहुमूल्य योगदान के लिए भी दिए जाएंगे।
मुख्य निर्वाचन आयुक्त श्री राजीव कुमार द्वारा राष्ट्रपति को ईसीआई प्रकाशन 'इलेक्टिंग द फर्स्ट प्रेसिडेंट- एन इलस्ट्रेटेड क्रॉनिकल ऑफ इंडियाज प्रेसिडेंशियल इलेक्शन' की पहली प्रति भेंट की जाएगी। ये पुस्तक, जो अपनी तरह का पहला प्रकाशन है, ये देश में राष्ट्रपति चुनाव की ऐतिहासिक यात्रा की झलक देती है। ये पिछले 16 राष्ट्रपति चुनावों की टाइमलाइन के माध्यम से राष्ट्रपति चुनाव प्रणाली और संबद्ध संवैधानिक प्रावधानों की बारीकियों पर प्रकाश डालती है।
सुभाष घई फाउंडेशन के सहयोग से ईसीआई द्वारा निर्मित एक ईसीआई गीत- "मैं भारत हूं - हम भारत के मतदाता हैं" की भी स्क्रीनिंग की जाएगी। ये गीत वोट की शक्ति को सामने लाता है और दुनिया के सबसे बड़े एवं सबसे जीवंत लोकतंत्र में समावेशी, सुलभ, नैतिक, भागीदारी और उत्सवपूर्ण चुनावों की भावना का जश्न मनाता है।
2011 से ही भारत के निर्वाचन आयोग के स्थापना दिवस, यानी 25 जनवरी 1950 को चिन्हित करने के लिए पूरे देश में हर साल 25 जनवरी को राष्ट्रीय मतदाता दिवस मनाया जाता है। इस एनवीडी उत्सव का मुख्य उद्देश्य नागरिकों में चुनावी जागरूकता पैदा करना और उन्हें चुनावी प्रक्रिया में भाग लेने के लिए प्रोत्साहित करना है। देश के मतदाताओं को समर्पित, राष्ट्रीय मतदाता दिवस का इस्तेमाल मतदाताओं, खासकर नए-नए पात्र युवा मतदाताओं के नामांकन की सुविधा के लिए भी किया जाता है। देश भर में आयोजित एनवीडी समारोहों में नए मतदाताओं का अभिनंदन किया जाता है और उन्हें अपना मतदाता फोटो पहचान पत्र  सौंपा जाता है।
एनवीडी को राष्ट्रीय, राज्य, जिला, निर्वाचन क्षेत्र और मतदान केंद्र स्तरों पर मनाया जाता है, जो इसे देश के सबसे बड़े समारोहों में से एक बनाता है।
रक्षा मंत्रालय
सीमा सड़क संगठन ने असाधारण उपलब्धि हासिल की, जोजिला पास बंद होने के मात्र 73 दिन बाद श्रीनगर-कारगिल-लेह सड़क यातायात हेतु खोला गया
सीमा सड़क संगठन  ने 19 मार्च, 2022 को केंद्र शासित प्रदेश लद्दाख और जम्मू और कश्मीर के बीच के प्रवेश द्वार - जोजिला पास - 11,650 फीट की ऊंचाई पर स्थित श्रीनगर-कारगिल-लेह सड़क पर यातायात हेतु खोल दिया। बीआरओ ने इस पास को बंद होने के 73 दिन बाद ही खोल कर एक सर्वकालिक रिकॉर्ड बनाया। यह पहली बार है जब बीआरओ ने कठिन मौसम की स्थिति के बीच लगातार बर्फ हटाने का कार्य करते हुए 5 जनवरी, 2022 तक दर्रे को खुला रखने के बाद यह उपलब्धि हासिल की है।
15 फरवरी, 2022 से, क्रमशः जम्मू-कश्मीर और लद्दाख में स्थित प्रोजेक्ट बीकन और विजयक द्वारा पास के दोनों ओर से बर्फ हटाने का कार्य किया गया। निरंतर प्रयासों के बाद ज़ोजिला पास में कनेक्टिविटी शुरुआत में 4 मार्च, 2022 को स्थापित की गई। इसके बाद वाहनों के सुरक्षित मार्ग को बनाने के लिए सड़क की स्थिति में सुधार करने के प्रयास किए गए। आवश्यक ताजा समान की आपूर्ति करने वाले वाहनों के पहले काफिले ने जोजिला पास के पार जाकर लद्दाख के लोगों को बहुत आवश्यक राहत दी एवं कारगिल पहुंचा। आमतौर पर भारी हिमपात के कारण सर्दियों के दौरान जोजिला पास लगभग 160 से 180 दिनों के लिए बंद रहता था।
जोजिला पास को दोबारा खोलने के दौरान सीमा सड़क महानिदेशक  लेफ्टिनेंट जनरल राजीव चौधरी सहित नागरिक प्रशासन और भारतीय सेना के विभिन्न गणमान्य अधिकारी मौजूद थे। प्रोजेक्ट बीकन और विजयक के प्रयासों की सराहना करते हुए सीमा सड़क संगठन के महानिदेशक  ने कहा कि जोजिला पास के जल्द खुलने से न केवल देश की रक्षा तैयारियों को बढ़ावा मिलेगा, बल्कि लद्दाख के लोगों तक आवश्यक वस्तुओं की आपूर्ति में भी सुविधा होगी। उन्होंने कहा कि पास के खुलने से बीआरओ को लद्दाख में महत्वपूर्ण बुनियादी ढांचा परियोजनाओं के निर्माण के लिए आवश्यक सामग्री का स्टॉक करने में मदद मिलेगी। उन्होंने राष्ट्र निर्माण में सबसे आगे रहने के लिए बीआरओ की प्रतिबद्धता को दोहराया।
मंत्रिमण्डल
मंत्रिमंडल ने अंतर्राष्ट्रीय संगठित अपराध और अंतर्राष्ट्रीय आतंकवाद से निपटने के क्षेत्र में सहयोग के बारे में भारत और उज्बेकिस्तान के बीच हुए अनुबंध को कार्योत्तर स्वीकृति प्रदान की
(प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने अंतर्राष्ट्रीय संगठित अपराध और अंतर्राष्ट्रीय आतंकवाद से निपटने के क्षेत्र में भारत के गृह मंत्रालय और उज्बेकिस्तान गणराज्य के अतंर्राष्ट्रीय मामलों के मंत्रालय के बीच हुए अनुबंध को कार्योत्तर स्वीकृति प्रदान की है। इस अनुबंध पर केन्द्रीय गृह मंत्री और उज्बेकिस्तान गणराज्य के अंतर्राष्ट्रीय मामलों के मंत्री ने 20 नवम्बर, 2019 को नई दिल्ली में उज्बेकिस्तान के अंतर्राष्ट्रीय मामलों के मंत्री की भारत यात्रा के दौरान हस्ताक्षर किए थे।
इस अनुबंध का उद्देश्य आतंकवाद और इसके वित्त पोषण, संगठित अपराध से संबंधित अपराधों सहित अपराधों की रोकथाम और दमन करना है। इसके अलावा घरेलू कानूनों और अंतर्राष्ट्रीय बाध्यताओं के अनुसार दोनों देशों की खुफिया और कानून लागू करने वाली एजेंसियों के अधिकारियों के बीच सहयोग बढ़ाने के ढांचे को स्थापित करना तथा प्रभावशीलता में सुधार लाना भी है।
विज्ञान एवं प्रौद्योगिकी मंत्रालय
सीएसआईआर की महानिदेशक डॉ. एन. कलाईसेल्वी ने सीएसआईआर-एनआईएससीपीआर के ओडब्ल्यूओएल के दौरान एस एंड टी 2022 के लिए शांति स्वरूप भटनागर पुरस्कार की घोषणा की
नई दिल्ली में कल सीएसआईआर-नेशनल इंस्टीट्यूट ऑफ साइंस कम्युनिकेशन एंड पॉलिसी रिसर्च  के 'वन वीक वन लैब' कार्यक्रम के उद्घाटन समारोह में, वर्ष 2022 के लिए शांति स्वरूप भटनागर  पुरस्कार के विजेताओं की घोषणा डीएसआईआर की सचिव और वैज्ञानिक तथा औद्योगिक अनुसंधान परिषद  के महानिदेशक डॉ. एन कलाईसेल्वी द्वारा की गई। इस अवसर पर केंद्रीय विज्ञान और प्रौद्योगिकी राज्य मंत्री  प्रधानमंत्री कार्यालय में राज्य मंत्री, कार्मिक, लोक शिकायत, पेंशन, अंतरिक्ष और परमाणु ऊर्जा राज्य मंत्री और सीएसआईआर के उपाध्यक्ष डॉ. जितेंद्र सिंह भी उपस्थित थे।
वर्ष 2022 के लिए प्रतिष्ठित एसएसबी पुरस्कार सात विषयों में बारह अग्रणी वैज्ञानिकों को प्रदान किया गया है। दो-दो वैज्ञानिकों को क्रमशः जैविक, रसायन, इंजीनियरिंग, गणितीय और भौतिक विज्ञान के लिए पुरस्कार से सम्मानित किया गया है। जैविक विज्ञान में डॉ. अश्वनी कुमार और डॉ. मदिका सुब्बा रेड्डी, रासायनिक विज्ञान में अक्कट्टू टी बीजू और देबब्रत मैती, इंजीनियरिंग विज्ञान में दीप्ति रंजन साहू और रजनीश कुमार, गणितीय विज्ञान में अपूर्वा खरे और नीरज कयाल, भौतिक विज्ञान में अनिंद्य दास और बासुदेब दासगुप्ता विज्ञान, पृथ्वी विज्ञान में विमल मिश्रा और चिकित्सा विज्ञान में दीप्यमान गांगुली को सम्मानित किया गया है।
इस अवसर पर केंद्रीय मंत्री डॉ. जितेंद्र सिंह मुख्य अतिथि के रूप में भाग लिया। सीएसआईआर-एनआईएससीपीआर की निदेशक डॉ. रंजना अग्रवाल ने स्वागत भाषण दिया। सीएसआईआर-मानव संसाधन विकास समूह की प्रमुख डॉ. गीतावानी रायसम ने एसएसबी पुरस्कार विजेताओं को प्रशस्ति पत्र प्रदान किये।
वित्त मंत्रालय
अंतर्राष्ट्रीय वित्तीय सेवा केंद्र प्राधिकरण, आईओएससीओ का सहयोगी सदस्य बना
अंतर्राष्ट्रीय वित्तीय सेवा केंद्र प्राधिकरण  अंतर्राष्ट्रीय प्रतिभूति आयोग संगठन  का सहयोगी सदस्य बन गया है।
आईओएससीओ एक अंतर्राष्ट्रीय संगठन है, जो विश्व के प्रतिभूति बाजारों के 95 प्रतिशत से अधिक प्रतिभूति नियामकों को एक मंच पर लाता है। यह प्रतिभूतियां क्षेत्र के लिए एक वैश्विक मानक निर्धारणकर्ता है।
आईओएससीओ जी-20 और वित्तीय स्थिरता बोर्ड  के साथ प्रतिभूतियां बाजारों को मजबूत बनाने के लिए मानकों का निर्धारण करने में मिलकर काम करता है। आईओएससीओ के उद्देश्यों और प्रतिभूतियां विनियमन सिद्धांतों का एफएसबी द्वारा मजबूत वित्तीय प्रणालियों के लिए प्रमुख मानकों के रूप में निर्धारण किया किया गया है।
आईओएससीओ की सदस्यता से आईएफएससीए को साझा हितों के क्षेत्रों में वैश्विक और क्षेत्रीय स्तर पर जानकारी के आदान-प्रदान के लिए एक मंच उपलब्ध होगा। इसके अलावा आईओएससीओ मंच आईएफएससीए को अन्य सुस्थापित वित्तीय केंद्रों के नियामकों के अनुभव और श्रेष्ठ प्रक्रियाओं को सीखने में भी समर्थ बनाएगा।
आईओएससीओ की सदस्यता वैश्विक रूप से प्रतिभूतियां बाजारों के नियामकों के साथ आईएफएससीए को जोड़ने में एक महत्वपूर्ण उपलब्धि है। इससे गुजरात इंटरनेशनल फाइनेंस टेक-सिटी इंटरनेशनल फाइनेंशियल सर्विस सेंटर में वित्तीय उत्पादों, वित्तीय सेवाओं और वित्तीय संस्थानों के विकास और विनियमन के बारे में भी काफी योगदान मिलेगा।
युवा कार्यक्रम एवं खेल मंत्रालय
ओलम्पिक खिलाड़ी बजरंग पुनिया ने प्रधानमंत्री की ‘मीट द चैम्पियंस’ पहल को पानीपत के स्कूलों तक पहुंचाया, कहा- भारत को अग्रणी राष्ट्र बनाने के लिए बच्चों को सही भोजन, व्यायाम करना होगा
मुख्य बिंदु:
- बजरंग ने विद्यार्थियों से संतुलित आहार, फिटनेस के महत्व के बारे में बात की
- यह विशेष पहल सरकार के ‘आजादी का अमृत महोत्सव’ का हिस्सा है, जिसकी शुरुआत ओलम्पिक स्वर्ण पदक विजेता नीरज चोपड़ा ने गुजरात में की थी
प्रधानमंत्री श्री नरेन्द्र मोदी के विशेष स्कूल भ्रमण अभियान को आगे बढ़ाते हुए भारतीय पहलवान  और टोक्यो ओलम्पिक में कांस्य पदक विजेता बजरंग पूनिया ने गुरुवार को हरियाणा के पानीपत स्थित आरोही मॉडल स्कूल का भ्रमण किया और चार जिलों के 75 स्कूलों से आए विद्यार्थियों से मुलाकात की।
भ्रमण के दौरान, बजरंग ने विद्यार्थियों से संतुलित आहार, फिटनेस के महत्व पर बात की और विद्यार्थियों के साथ खो-खो खेल में भाग लेकर भारत के पारम्परिक खेलों को बढ़ावा भी दिया। उन्होंने फिटनेस से जुड़े कुछ आसान व्यायाम भी करके दिखाए।
पीएम के ओलम्पिक और पैरालम्पिक खिलाड़ियों के भारत भर के स्कूलों में भ्रमण और विद्यार्थियों के साथ संवाद के विचार की सराहना करते हुए, बजरंग ने कहा, “मैं इस स्कूल में आने पर काफी खुश हूं, इसने मुझे अपने स्कूली दिनों की याद दिला दी क्योंकि मैं भी हरियाणा के गांव से आता हूं और यहां आना स्कूल वापस लौटने जैसा है।”
विद्यार्थियों के साथ सही खुराक और स्वस्थ जीवनशैली के पालन पर बात करते हुए बजरंग ने कहा, “यदि आप मानसिक और शारीरिक रूप से मजबूत होना चाहते हैं और भारत को किसी भी क्षेत्र में शीर्ष पर ले जाना चाहते हैं तो आपको अच्छे खानपान और दिन में दो बार आधे-आधे घंटे व्यायाम करने की जरूरत है।”
यह विशेष पहल सरकार के ‘आजादी का अमृत महोत्सव’ का हिस्सा है, जिसकी शुरुआत इस महीने ओलम्पिक स्वर्ण पदक विजेता नीरज चोपड़ा ने गुजरात में की थी।
बजरंग ने घर में बने ऐसे खाने पर जोर दिया जिसमें हरी सब्जियां, प्रोटीन, कार्बोहाइड्रेट, खनिज शामिल हों और उन्होंने बच्चों से जंक फूड से दूर रहने का अनुरोध किया। उन्होंने कहा, “प्रशिक्षण के शुरुआती दिनों में हमें अपने प्रशिक्षण केंद्र से एक कदम भी बाहर निकालने की अनुमति नहीं थी, इसलिए जब भी हमें बाहर निकलने का मौका मिलता तो हम सड़क पर चाट और टिक्की खाना चाहते थे। लेकिन ऐसा महीनों में एक बार होता था, नियमित रूप से नहीं। इसलिए, आपको मुझसे वादा करना होगा कि आप नियमित रूप से जंक फूड नहीं खाएंगे और आप इसे छोड़ने की कोशिश करेंगे।”
विशेष स्कूल अभियान ‘मीट द चैम्पियंस’  को शिक्षा मंत्रालय और युवा कार्यक्रम व खेल मंत्रालय द्वारा संयुक्त रूप से आयोजित किया जा रहा है। आने वाले महीनों में, हम अपने ओलम्पिक और पैरालम्पिक हीरोज को देश भर के विभिन्न स्कूलों में भ्रमण करते हुए और इसी तरह विद्यार्थियों के साथ संवाद करता हुआ देखेंगे। अपने भ्रमण के दौरान, एथलीट अपने अनुभव, जीवन के सबक, सही खानपान से जुड़े सुझाव साझा करेंगे और स्कूली बच्चों को प्रेरणादायक प्रोत्साहन भी देंगे।